Diari Oficial de la Generalitat Valenciana


Sumari del DOGV 4819, del 13-08-2004 (2004/7689)

Notificació de la resolució de l'expedient VIVI/040501/684, a Fincas Javima, SL.
--------------------------------------------------------------------------------

### Dades del document

Número de DOGV
:   4819

Data del DOGV
:   13-08-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7689


Organisme emissor
:   Conselleria d'Infraestructures i Transport

Tipus de document
:   Anunci

Notificació de la resolució de l'expedient VIVI/040501/684, a Fincas Javima, SL. [2004/X7689]
  
De conformitat amb el que estableix l'art. 59.4 de la Llei 30/1992, de 26 de novembre, de Règim jurídic de les administracions públiques i de procediment administratiu comú, es notifica la Resolució a Fincas Javima, SL, amb expedient VIVI/040501/684.
  
?Vist el procediment sancionador VIVI/040501/684 seguit contra Fincas Javima, SL, per infracció del règim legal que regula els habitatges de protecció oficial.
  
Vist que amb data 15.01.2003 l'instructor del procediment elevava l'oportuna Proposta de resolució.
  
Ja que a aquesta, la part expedientada no formula al·legacions.
  
Atés que en la tramitació del procediment s'han observat les normes contingudes en el Reial Decret 1.398/1993, de 4 d'agost, i supletòriament les contingudes en el títol IX de la Llei de règim jurídic de les administracions públiques.
  
Atés que és competència d'aquest Servei Territorial d'Arquitectura i Habitatge la resolució del present procediment, per raó del que disposa el Decret del Govern Valencià 210/2001, de 18 de desembre.
  
Vistos els preceptes legals citats, la Llei 1/1997, de 21 de febrer de la Generalitat Valenciana, la Llei de Règim jurídic de les administracions públiques i la resta de normes de general i pertinent aplicació, el cap del Servei Territorial d'Arquitectura i Habitatge dicta la resolució següent:
  
1. Imposar a l'expedientat, com a autor d'una falta molt greu, prevista i sancionada com tal en l'art. 6.10 de la Llei 1/1997, una multa de 4210 euros (quatre mil dos-cents deu euros).
  
2. Obligar l'expedientat que, per si o costa seua, realitze en el termini de quinze dies les següents obres:
  
Sanejat de zones amb despreniments en la façana i la reposició de morter monocapa del mateix to de l'executat, perquè no s'aprecien les reparacions, buscant el tall per alguna de les juntes ja existents.
  
Supressió i substitució de pedres de finestres i lleixes de la façana partides en les portes 1, 2 i 3, com també qualsevol altra en mal estat.
  
Disposició de desguassos en galeries de la façana.
  
Adequació del tub d'eixida d'arqueta de clavegueram perquè quede més baix que el de l'entrada que prové de l'edifici.
  
Realització de segellat de fusteria de finestrals de façana i escala de juntes entre els finestrals i l'escopidor.
  
Adequació de finestral d'escala de 2a planta.
  
Disposició de pany de porta d'habitació de màquines, que puga accionar-se des de l'interior de l'habitació de màquines, tal com prescriu la legislació.
  
Contra aquesta resolució que no posa fi a la via administrativa, es pot interposar recurs d'alçada davant el director general d'Arquitectura i Habitatge de la Conselleria d'Obres Públiques, Urbanisme i Transports, en el termini d'un mes a comptar des de l'endemà de la recepció de la present notificació, de conformitat amb el que preveu l'art. 162.3 del Reglament d'habitatges de protecció oficial de 24 de juliol de 1968, en relació amb l'art. 114 de la Llei de Règim jurídic de les administracions públiques.
  
En el cas de no interposar recurs, haurà de pagar en el termini de quinze dies, la sanció mitjançant l'imprés que s'adjunta, en qualsevol de les entitats bancàries que figuren en el marge esquerre d'aquest imprés, hauran de remetre a aquest Servei Territorial una còpia d'aquest exemplar, ja que si no consta el justificant en el procediment, es procedirà al cobrament de la sanció per via de constrenyiment.
  
En el cas que la part dispositiva de la resolució ordene l'execució d'obres i, independentment de l'anterior, se li requereix formalment, d'acord amb el que disposa l'art.13 de la Llei 1/1997, de 21 de febrer de la Generalitat Valenciana, perquè les execute en el termini fixat, i se li adverteix que, si no fóra així, es procedirà per l'administració a aconseguir la seua execució forçosa, imposant-li successives multes coercitives, en relació amb l'art. 96 de la Llei de règim jurídic de les administracions públiques i disposicions concordants del RDL 31/78 i RD 3.148/78, de 31 d'octubre i 10 de novembre, respectivament.
  
S'adverteix igualment que, si s'incompleix l'anterior requeriment, es podrà instruir nou expedient sancionador, conforme al que estableix l'art. 166 del Reglament d'habitatges de protecció oficial.
  
València, 3 de juny de 2003.- El cap del Servei Territorial: Luis Rodríguez Piernas?.